S-143/2011

Mál þetta höfðaði ríkissaksóknari með ákæru 1. júní 2011 á hendur ákærðu, S-kvk-þgf B-kvk-þgf, kt. …, Engjavöllum 6 í Hafnarfirði. Málið var dómtekið 21. sama mánaðar.

Í ákæru er ákærða gefin að sök „umboðssvik og brot í opinberu starfi, með því að hafa á tímabili frá 27. mars 2008 til 27. október 2009, misnotað aðstöðu sína sem forstöðumaður hjá Svæðisskrifstofu málefna fatlaðra á Vesturlandi og umboðsmaður vegna tveggja bankareikninga í Landsbanka Íslands, Akranesi, sem skráðir voru á tvo heimilismenn sambýlis svæðisskrifstofunnar að Einigrund 29, Akranesi, með innistæðum sem ætlaðar voru heimilismönnum sambýlisins, með því að fara með fjárreiður heimilismannanna andstætt því sem til var ætlast, taka fjármuni út af reikningunum og blanda saman við eigið fé og ráðstafa í eigin þágu og fjölskyldu sinnar á sama tímabili, samtals allt að kr. 659.316, sem hér greinir:

A. Bankareikningur nr. 0186-05-63246 skráður á H-kk-þf G-kk-þf, kt. …:

1. Úttektir á reiðufé í bankaútibúi að Suðurgötu 57, Akranesi:

1.1 Fimmtudaginn 27. mars 2008 kr. 10.000.

1.2 Mánudaginn 28. apríl 2008 kr. 10.000.

1.3 Föstudaginn 23. maí 2008 kr. 20.000.

1.4 Miðvikudaginn 9. júlí 2008 kr. 20.000.

1.5 Þriðjudaginn 15. júlí 2008 kr. 35.000.

1.6 Föstudaginn 25. júlí 2008 kr. 20.000.

1.7 Miðvikudaginn 20. ágúst 2008 kr. 35.000.

1.8 Þriðjudaginn 23. desember 2008 kr. 25.000.

1.9 Fimmtudaginn 14. maí 2009 kr. 20.000.

Alls: kr. 195.000.

2. Millifærslur fjármuna inn á eigin bankareikning, nr. 0186-05-61525, með beiðnum símleiðis við gjaldkera í bankaútibúi að Suðurgötu 57, Akranesi:

2.1 Miðvikudaginn 10. september 2008 kr. 60.000.

2.2 Mánudaginn 22. desember 2008 kr. 20.000.

2.3 Mánudaginn 29. desember 2008 kr. 10.000.

2.4 Þriðjudaginn 10. mars 2009 kr. 25.000.

2.5 Fimmtudaginn 19. mars 2009 kr. 20.000.

2.6 Mánudaginn 23. mars 2009 kr. 20.000.

2.7 Föstudaginn 27. mars 2009 kr. 15.000.

2.8 Föstudaginn 24. apríl 2009 kr. 15.000.

2.9 Mánudaginn 18. maí 2009 kr. 20.000.

Alls: kr. 205.000.

3. Millifærslur fjármuna inn á eigin bankareikning, nr. 0186-05-61525, með beiðnum símleiðis við gjaldkera í bankaútibúi að Þjóðbraut 1, Akranesi:

3.1 Föstudaginn 17. júlí 2009 kr. 20.000.

3.2 Mánudaginn 27. júlí 2009 kr. 20.000.

3.3 Þriðjudaginn 28. júlí 2009 kr. 10.000.

3.4 Fimmtudaginn 20. ágúst 2009 kr. 40.000.

3.5 Mánudaginn 24. ágúst 2009 kr. 40.000.

3.6 Föstudaginn 28. ágúst 2009 kr. 15.000.

3.7 Föstudaginn 25. september 2009 kr. 30.000.

3.8 Fimmtudaginn 15. október 2009 kr. 40.000.

3.9 Mánudaginn 19. október 2009 kr. 10.000.

3.10 Þriðjudaginn 27. október 2009 kr. 20.000.

Alls: kr. 245.000.

Til frádráttar fjármunir sem ákærða notaði í þágu heimilismanna: (kr. 35.684.)

Samtals í eigin þágu: kr. 609.316.

B. Bankareikningur nr. 0186-15-552014 skráður á G-kk-þf E-kk-þf P-kk-þf, kt. …:

1. Úttektir á reiðufé í bankaútibúi að Suðurgötu 57, Akranesi.

1.1 Mánudaginn 18. febrúar 2008 kr. 20.000.

1.2 Miðvikudaginn 27. febrúar 2008 kr. 48.000.

Alls: kr. 68.000.

Til frádráttar fjármunir sem ákærða notaði í þágu heimilismanna: (kr. 18.000)

Samtals í eigin þágu: kr. 50.000.“

Þessa háttsemi telur ákæruvaldið varða við 249. gr., sbr. 138. gr. almennra hegningarlaga.

Ákæruvaldið krefst þess að ákærða verði dæmt til refsingar og greiðslu alls sakarkostnaðar.

Ákærða hefur afdráttarlaust játað að hafa framið þau brot sem henni eru gefin að sök í ákæru og játning hennar studd sakargögnum. Eru því efni til að leggja dóm á málið samkvæmt 164. gr. laga um meðferð sakamála, nr. 88/2008. Samkvæmt þessu verður ákærða á grundvelli skýlausrar játningar sakfelld fyrir brotin sem réttilega eru heimfærð til refsilaga í ákæru.

Ákærða er með hreint sakavottorð og hefur greiðlega gengist við brotum sínum. Einnig horfir það ákærðu til málsbóta að hún hefur endurgreitt að fullu það fé sem hún misfór með. Að þessu gættu þykir refsing ákærðu hæfilega ákveðin fangelsi í 45 daga, en rétt þykir að fresta fullnustu refsingarinnar og falli hún niður að tveimur árum liðnum frá uppkvaðningu dómsins haldi ákærða almennt skilorð samkvæmt 57. gr. almennra hegningarlaga, með síðari breytingum.

Engan kostnað leiddi af rannsókn eða meðferð málsins.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærða, S-kvk-nf B-kvk-nf, sæti fangelsi í 45 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærða almennt skilorð samkvæmt 57. gr. almennra hegningarlaga.

B-kk-nf B-kk-nf